Document ID: /roh_data/filtered/fineweb-2-filterrobots_roh.jsonl.gz/25941

L’amur ha uschè bleras varts, ch’ella è bunamain nundescrivibla cun tut sias variaziuns e fassettas. La litteratura mundiala scriva bler sur da l’amur e sur dal far l'amur. Era las emissiuns litteraras da RTR sa deditgeschan adina puspè a l'amur en cudeschs e texts e fan las dumondas impurtantas.
Pertge ston ins defender la posiziun da missiunari?
Quai è in citat ord il Tavulin litterar dal 2013 che discutescha dus cudeschs che tractan l'amur.
La rubrica litterara «Litteratur' ed amur» – dapi quest onn en il program dal radio rumantsch – analisescha scenas d'amur en la litteratura ed en texts rumantschs.
La Televisiun Rumantscha ha adina puspè filmà Rumantschs ch'han chattà l'amur sur cunfin.
Las nozzas
Nua ch'i dat amur èn las nozzas betg lunsch davent. Il Balcun tort dal 1968 mussa ina nozza a Riom:
Gea - jau vi!
Il 2005 è vegnì maridà a Falera.
Pur «ledi» tschertga…
Differents aspects en connex cun l’amur e maridaglias eran vegnidas tematisads da sias uras en il Radio Rumantsch. Per exempel purs ch’avevan miseria ils onns 80 da chattar dunnas. Giuvens che vulevan maridar ils onns 90 mo civil senza la baselgia e lura quai che capita adina puspè: Rumantschs che vegnan tutgads dal paliet da l’amur sur cunfin.
Giuventetgna ed amur
L'onn 2002 ha la Televisiun Rumantscha mussà en il film documentar «Giuventetgna dultsch utschi», co la generaziun giuvna en Surselva patratga sur d'amur, sexualitad e relaziun.
Ed il Battaporta ès ì sin ils fastizs dad Oswald Kolle, il reschissur tudestg renumà per ses films da scleriment.
RR actualitad 11:00